ddrg/super_eurlex huggingface dataset:
Oficiālais Vēstnesis L 064 , 02/03/2004 Lpp. 0024 - 0024



Komisijas Regula (EK) Nr. 385/2004 (2004. gada 1. marts), ar ko groza Regulu (EK) Nr. 2341/2003, ar kuru paredz atkāpi no Regulas (EK) Nr. 780/2003 attiecībā uz tarifa apakškvotu saldētai liellopu gaļai ar KN kodu 0202 un produktiem ar KN kodu 02062991 EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1999. gada 17. maija Regulu (EK) Nr. 1254/1999 par liellopu gaļas tirgus kopīgo organizāciju [1], un jo īpaši tās 32. panta 1. punkta pirmo daļu, tā kā: (1) Pēc uzņēmēja veiksmīgas apelācijas Nīderlandes jurisdikcijas neatkarīgā iestādē pret Nīderlandes iestāžu lēmumu neapstiprināt minēto uzņēmēju saskaņā ar 8. un 9. pantu Komisijas 2003. gada 7. maija Regulā (EK) Nr. 780/2003, ar ko atver tarifu kvotas saldētai liellopu gaļai ar KN kodu 0202 un produktiem ar KN kodu 02062991 (no 2003. gada 1. jūlija līdz 2004. gada 30. jūnijam) [2], un tādējādi noraidīt tā ievešanas atļaujas pieteikumu, kas tika iesniegts pirmā posma laikā (no 2003. gada 1. līdz 4. jūlijam) saskaņā ar minētās regulas 12. panta 2. punkta pirmo ievilkumu, Nīderlandes iestādēm bija jāapstiprina minētais uzņēmējs ar atpakaļejošu datumu un jāizdod tam ievešanas atļauja 33,34071 tonnām saldētas liellopu gaļas minētajā laika posmā. (2) Tādējādi jāpielāgo daudzumi, kas pieejami laika posmā no 2004. gada 3. līdz 7. maijam saskaņā ar Komisijas Regulas (EK) Nr. 2341/2003 1. panta 2. punkta a) apakšpunkta ii) daļu [3], lai nodrošinātu to, ka netiek pārsniegts kopējais daudzums 34450 tonnu apmērā, kas pieejams 2003./2004. gadam, kā paredzēts Regulas (EK) Nr. 780/2003 12. panta 2. punkta otrajā daļā. (3) Šajā regulā paredzētie pasākumi ir saskaņā ar Liellopu gaļas pārvaldības komitejas atzinumu, IR PIEŅĒMUSI ŠO REGULU. 1. pants Regulas (EK) Nr. 2341/2003 1. panta 2. punkta a) apakšpunkta ii) daļu aizstāj ar šādu tekstu: "ii) 5708,65929 tonnas laika posmā no 2004. gada 3. līdz 7. maijam;" . 2. pants Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2004. gada 1. martā Komisijas vārdā — Komisijas loceklis Franz Fischler [1] OV L 160, 26.6.1999., 21. lpp. Regulā jaunākie grozījumi izdarīti ar Regulu (EK) Nr. 1782/2003 (OV L 270, 21.10.2003., 1. lpp.). [2] OV L 114, 8.5.2003., 8. lpp. [3] OV L 346, 31.12.2003., 33. lpp. --------------------------------------------------
Apvienotā Karaliste: — 400 t no Botsvānas, — 18 t no Svazilenda, — 400 t no Namībijas.
2)

regulas 4. pantu groza šādi: a) panta 3. punktā: i) ceturto apakšpunktu aizstāj ar šādu apakšpunktu: “Kopienas finansiālā atbalsta likme ir 100 % no atbilstīgajām izmaksām, izņemot pieskaitāmās izmaksas un ilglietojamās preces papildu pasākumiem saskaņā ar 2. punkta c) apakšpunkta i) daļu, un 100 % no papildu pasākumiem saskaņā ar 2. punkta c) apakšpunkta ii) daļu.”; ii) pievieno šādu apakšpunktu: “Ierēdņa algas izmaksas uzskata par atbilstīgām, ciktāl tās attiecas uz tādu darbību izmaksām, ko attiecīgā valsts iestāde neveiktu, ja attiecīgo projektu neīstenotu.”; b) panta 4. punktu aizstāj ar šādu punktu: “4. Attiecībā uz 2. punkta a) apakšpunktā minētajiem parauga projektiem Komisija izstrādā pamatnostādnes saskaņā ar 11. panta 2. punktā minēto procedūru, un tās publicē Eiropas Savienības Oficiālajā Vēstnesī. Šīs pamatnostādnes nosaka parauga projektu prioritārās darbības jomas un prioritāros mērķus, tieši atsaucoties uz Lēmumā Nr. 1600/2002/EK (10) paredzētajām prioritātēm. Ar šīm pamatnostādnēm nodrošina, ka LIFE-Vide papildina Kopienas pētniecības programmas, Struktūrfondu programmas un Lauku attīstības programmas. Komisija izstrādā 2. punkta b) apakšpunktā minēto sākotnējo projektu. Minētās pamatnostādnes tā publicē Eiropas Savienības Oficiālajā Vēstnesī un par to publicēšanu informē 11. panta 1. punktā minēto komiteju. c) panta 6. punkta d) un e) apakšpunktu aizstāj ar šādiem apakšpunktiem: “d) priekšlikums veicina plašu videi draudzīgas prakses, tehnoloģiju un/vai produktu piemērošanu un izplatīšanu; e) priekšlikums vērsts uz to, lai attīstītu un nodotu tālāk novatoriskas tehnoloģijas vai metodes, kas var tikt izmantotas identiskās vai līdzīgās situācijās, jo īpaši jaunajās dalībvalstīs;”; d) panta 8. punktu aizstāj ar šādu punktu: “8. Pēc Komisijas iniciatīvas a) pēc apspriešanās ar 11. panta 1. punktā minēto komiteju, attiecībā uz projektiem, kas finansējami saskaņā ar 2. punkta b) apakšpunktu, un papildu pasākumiem, kas finansējami saskaņā ar 2. punkta c) apakšpunkta i) daļu, īsteno priekšlikumu iesniegšanas uzaicinājuma procedūru; dalībvalstis var iesniegt Komisijai priekšlikumus par projektiem, kas finansējami saskaņā ar 2. punkta b) apakšpunktu, un papildu pasākumiem, kas finansējami saskaņā ar 2. punkta c) apakšpunkta i) daļu; b) attiecībā uz papildu pasākumiem, kas finansējami saskaņā ar 2. punkta b) apakšpunkta iii) daļu, īsteno uzaicinājuma uz konkursu procedūru. Visus uzaicinājumus uz konkursiem publicē Eiropas Savienības Oficiālajā Vēstnesī, kur izklāsta īpašos kritērijus, kas jāsasniedz.”; e) panta 11. punktu aizstāj ar šādu punktu: “11. Saskaņā ar Regulas (EK, Euratom) Nr. 1605/2002116. pantu Komisija pieņem lēmumu par pieņemtajiem projektiem un ar saņēmējiem noslēdz nolīgumus par dotāciju piešķiršanu, ar kuriem nosaka finansiālā atbalsta apjomu, finansējuma procedūras un kontroli, kā arī attiecīgā apstiprinātā projekta īpašos tehniskos nosacījumus.”;
Apvienotā Karaliste: — 500 t no Botsvānas, — 20 t no Svazilendas, — 1 000 t no Namībijas.
Oficiālais Vēstnesis L 111 , 17/04/2004 Lpp. 0023 - 0023



Komisijas Regula (EK) Nr. 710/2004 (2004. gada 16. aprīlis) par atkāpi no Regulas (EK) Nr. 780/2003 attiecībā uz tarifu apakškvotu saldētai liellopu gaļai, uz kuru attiecas KN kods 0202, un produktiem, uz ko attiecas KN kods 02062991 EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1999. gada 17. maija Regulu (EK) Nr. 1254/1999 par liellopu gaļas tirgus kopīgo organizāciju [1], jo īpaši tās 32. panta 1. punkta pirmo daļu, tā kā: (1) Ar Komisijas Regulu (EK) Nr. 780/2003 [2] ir atklāta II tarifa apakškvota attiecībā uz 34450 tonnām noteiktas saldētas liellopu gaļas ar kārtas numuru 09.4003 laika posmam no 2003. gada 1. jūlija līdz 2004. gada 30. jūnijam, un paredzēta tās pārvaldīšana, sadalot to divos pusgada periodos. (2) Lai nodrošinātu Čehijā, Igaunijā, Kiprā, Latvijā, Lietuvā, Ungārijā, Maltā, Polijā, Slovēnijā un Slovākijā reģistrēto uzņēmēju piekļuvi II apakškvotas izmantošanai no 2004. gada 1. maija, apakškvotas periodā, sākot no 2004. gada 1. janvāra līdz 30. jūnijam, pieejamie daudzumi, ievērojot Regulu (EK) Nr. 2341/2003 [3], ir sadalīti divās daļās proporcionāli laikam. Saskaņā ar minēto Regulu pieteikumus atļauju saņemšanai var iesniegt no 2004. gada 5. līdz 8. janvārim un no 2004. gada 3. līdz 7. maijam. (3) Kvotas otrajai daļai atbilstošais laiks ir tikai divi mēneši. Šajā laikā pieejamie daudzumi arī ir relatīvi mazi. Lai minētajā laika posmā optimizētu ievešanas atļauju izmantošanu attiecībā uz gaļas produktiem saskaņā ar II apakškvotu, ieteicams atkāpties no Regulas (EK) Nr. 780/2003 14. panta 7. punkta pirmās daļas noteikumiem, atļaujot ievešanas atļauju īpašniekiem neierobežotā daudzumā laist brīvā apgrozībā Kopienas muitas noliktavu sistēmā glabātu gaļu. (4) Šajā regulā paredzētie pasākumi ir saskaņā ar Liellopu gaļas pārvaldības komitejas atzinumu, IR PIEŅĒMUSI ŠO REGULU. 1. pants Atkāpjoties no Regulas (EK) Nr. 780/2003 14. panta 7. punkta pirmās daļas, saskaņā ar Regulu (EK) Nr. 2341/2003 pēc 2004. gada 1. maija izdotu ievešanas atļauju īpašnieki var neierobežotā daudzumā laist brīvā apgrozībā gaļu, kas iepriekš glabāta Kopienas muitas noliktavu sistēmā. 2. pants Šī regula stājas spēkā nākamajā dienā pēc publicēšanas Eiropas Savienības Oficiālajā Vēstnesī. To piemēro no 2004. gada 1. maija. Šī regula uzliek saistības kopumā un ir tieši piemērojama visās dalībvalstīs. Briselē, 2004. gada 16. aprīlī Komisijas vārdā — Komisijas loceklis Franz Fischler [1] OV L 160, 26.6.1999., 21. lpp. Regulā jaunākie grozījumi izdarīti ar Regulu (EK) Nr. 1782/2003 (OV L 270, 21.10.2003., 1. lpp.). [2] OV L 114, 8.5.2003., 8. lpp. [3] OV L 346, 31.12.2003., 33. lpp. Regulā jaunākie grozījumi izdarīti ar Regulu (EK) Nr. 385/2004 (OV L 64, 2.3.2004., 24. lpp.). --------------------------------------------------
Oficiālais Vēstnesis L 133 , 29/05/2003 Lpp. 0061 - 0061



Komisijas Regula (EK) Nr. 940/2003 (2003. gada 28. maijs) par ievešanas atļaujas pieteikumiem, kas attiecas uz rīsiem, kuru izcelsmes un nosūtīšanas valsts saskaņā ar tarifa kvotu, kas paredzēta Komisijas Regulā (EK) Nr. 196/97, ir Ēģipte EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1995. gada 22. decembra Regulu (EK) Nr. 3072/95 par rīsu tirgus kopīgo organizāciju [1], kurā jaunākie grozījumi izdarīti ar Komisijas Regulu (EK) Nr. 411/2003 [2], ņemot vērā Padomes 1996. gada 28. oktobra Regulu (EK) Nr. 2184/96 par tādu rīsu ievešanu Kopienā, kuru izcelsmes un nosūtīšanas valsts ir Ēģipte [3], ņemot vērā Komisijas 1997. gada 31. janvāra Regulu (EK) Nr. 196/97, ar ko nosaka sīki izstrādātus piemērošanas noteikumus Padomes Regulai (EK) Nr. 2184/96 par tādu rīsu ievešanu Kopienā, kuru izcelsmes un nosūtīšanas valsts ir Ēģipte [4], un jo īpaši tās 4. panta 3. punkta otro daļu, tā kā: (1) Komisijas Regulas (EK) Nr. 196/97 4. panta 3. punktā ir noteikts, ka Komisijai jānosaka vienots pieteikto daudzumu samazināšanas koeficients, ja ievešanas atļaujas pieteikumos norādītie daudzumi pārsniedz pieejamos daudzumus. Tajā pašā pantā ir paredzēts, ka Komisijai savs lēmums jāpaziņo dalībvalstīm 10 darbdienās pēc atļauju pieteikumu iesniegšanas. (2) Ievešanas atļaujas pieteikumi, kas attiecas uz rīsiem, kuru KN kods ir 1006, un kas iesniegti no 2001. gada 1. septembra līdz 2003. gada 19. maijam, attiecas uz 32065 tonnām, bet maksimālais pieejamais daudzums ir 32000 tonnas rīsu ar minēto kodu. (3) Tāpēc ievešanas atļaujas pieteikumiem, kas 2003. gada 19. maijā ir iesniegti un uz ko attiecas samazinātie muitas nodokļi, kuri paredzēti Regulā (EK) Nr. 2184/96, jānosaka vienots samazināšanas koeficients, kas paredzēts Regulas (EK) Nr. 196/97 4. panta 3. punktā. (4) Attiecīgajā tirdzniecības gadā nedrīkst izdot vairāk atļauju, ar kurām ļauj izmantot samazinātus muitas nodokļus. (5) Ņemot vērā šīs regulas mērķi, tai jāstājas spēkā dienā, kad to publicē Eiropas Savienības Oficiālajā Vēstnesī, IR PIEŅĒMUSI ŠO REGULU. 1. pants Ievešanas atļaujas pieteikumi, kas 2003. gada 19. maijā ir iesniegti un paziņoti Komisijai, un attiecas uz rīsiem, kuru KN kods ir 1006 un uz kuriem attiecas samazinātie muitas nodokļi, kas paredzēti Regulā (EK) Nr. 2184/96, ir pamats, lai izdotu atļaujas, kuras attiecas uz pieteiktajiem daudzumiem, kas reizināti ar samazināšanas koeficientu 24,475. 2. pants Ievešanas atļaujas saskaņā ar Regulu (EK) Nr. 2184/96 vairs nedrīkst izdot pēc atļaujas pieteikumiem, kuri attiecas uz rīsiem ar KN kodu 1006 un kuri iesniegti 2003. gada 20. maijā vai vēlāk. 3. pants Šī regula stājas spēkā dienā, kad to publicē Eiropas Savienības Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2003. gada 28. maijā Komisijas vārdā — Lauksaimniecības ģenerāldirektors M. Silva Rodríguez [1] OV L 329, 30.12.1995., 18. lpp. [2] OV L 62, 5.3.2002., 27. lpp. [3] OV L 292, 15.11.1996., 1. lpp. [4] OV L 31, 1.2.1997., 53. lpp. --------------------------------------------------
Oficiālais Vēstnesis L 254 , 08/10/2003 Lpp. 0003 - 0003



Komisijas Regula (EK) Nr. 1761/2003 (2003. gada 7. oktobris), ar ko 2003./2004. tirdzniecības gadam paredz atkāpes no Regulas (EK) Nr. 2461/1999 attiecībā uz atmatā atstātas zemes izmantošanu dažās dalībvalstīs EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1999. gada 17. maija Regulu (EK) Nr. 1251/1999, ar ko izveido atbalsta sistēmu noteiktu laukaugu audzētājiem [1], kurā jaunākie grozījumi izdarīti ar Regulu (EK) Nr. 1038/2001 [2], un jo īpaši tās 9. pantu, tā kā: (1) Ar 7. panta otro daļu Komisijas Regulā (EK) Nr. 2461/1999 [3], kurā jaunākie grozījumi izdarīti ar Regulu (EK) Nr. 345/2002 [4], paredz to, ka, ja zemes gabalu, uz ko attiecas līgumi, samazina minēto līgumu grozījumu dēļ vai ja līgumus lauž, lai saglabātu tiesības saņemt maksājumus, tad pieteikumu iesniedzējiem attiecīgā zeme vēlreiz jāatstāj atmatā un jāatturas no to izejvielu pārdošanas, nodošanas vai izmantošanas, kas izaudzētas zemes gabalā, uz kuru neattiecas līgumi. Saskaņā ar minētās regulas 3. panta 4. punkta sesto apakšpunktu šo noteikumu ar attiecīgajām izmaiņām piemēro, ja līgumu aizstāj ar deklarāciju. (2) Pārmērīgā sausuma dēļ, kas dažus mēnešus ir skāris vairākus Kopienas reģionus, Komisija pieņēma Regulas (EK) Nr. 1360/2003 [5]un (EK) Nr. 1408/2003 [6], ar ko izņēmuma kārtā atļauj sausuma skarto reģionu lauksaimniekiem 2003./2004. tirdzniecības gadā dzīvnieku barošanai izmantot zemi, kas deklarēta kā atmatā atstāta zeme. (3) Paturot prātā pastāvīgās grūtības sagādāt dzīvnieku barību sausuma skartajos reģionos, jāparedz arī atkāpe, lai ļautu izmantot izejvielas, kas audzētas zemes gabalos, kuri saskaņā ar Regulu (EK) Nr. 2461/1999 deklarēti kā atmatā atstāta zeme. Tā kā minētā atkāpe papildina Regulā (EK) Nr. 1408/2003 paredzēto atkāpi, tā jāpiemēro no tās pašas dienas. (4) Šajā regulā paredzētie pasākumi ir saskaņā ar Labības pārvaldības komitejas atzinumu, IR PIEŅĒMUSI ŠO REGULU. 1. pants 1. Atkāpjoties no Regulas (EK) Nr. 2461/1999 7. panta otrās daļas b) apakšpunkta, reģionos, kas saskaņā ar Regulām (EK) Nr. 1360/2003 un (EK) Nr. 1408/2003 atzīti par sausuma skartiem, pieteikumu iesniedzēji, kam kompetentā iestāde ir ļāvusi grozīt vai lauzt savu līgumu vai Regulas (EK) Nr. 2461/1999 3. panta 4. punktā minēto deklarāciju, drīkst 2003./2004. tirdzniecības gadā izmantot izejvielas, kas novāktas attiecīgajā zemes gabalā, dzīvnieku barošanai. 2. Attiecīgās dalībvalstis veic visus vajadzīgos pasākumus, lai nodrošinātu to, ka 1. punktā minētās izejvielas neizmanto ienesīgos nolūkos. 2. pants Šī regula stājas spēkā tās publicēšanas dienā Eiropas Savienības Oficiālajā Vēstnesī. To piemēro no 2003. gada 18. jūlija. Šī regula uzliek saistības kopumā un ir tieši piemērojama visās dalībvalstīs. Briselē, 2003. gada 7. oktobrī Komisijas vārdā — Komisijas loceklis Franz Fischler [1] OV L 160, 26.6.1999., 1. lpp. [2] OV L 145, 31.5.2001., 16. lpp. [3] OV L 299, 20.11.1999., 16. lpp. [4] OV L 55, 26.2.2002., 10. lpp. [5] OV L 194, 1.8.2003., 35. lpp. [6] OV L 201, 8.8.2003., 5. lpp. --------------------------------------------------
Oficiālais Vēstnesis L 109 , 01/05/2003 Lpp. 0010 - 0011



Komisijas Regula (EK) Nr. 762/2003 (2003. gada 30. aprīlis), ar kuru groza Regulu (EK) Nr. 2368/2002 par Kimberli procesa sertifikācijas sistēmas īstenošanu starptautiskajai tirdzniecībai ar neapstrādātiem dimantiem EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 2002. gada 20. decembra Regulu (EK) Nr. 2368/2002 par Kimberli procesa sertifikācijas sistēmas īstenošanu starptautiskajai tirdzniecībai ar neapstrādātiem dimantiem [1], kurā jaunākie grozījumi izdarīti ar Komisijas Regulu (EK) Nr. 418/2003 [2], un jo īpaši tās 17. pantu, tā kā: (1) Komisija saņēmusi iesniegumus no Antwerpsche Diamantkring CV, Beurs voor Diamanthandel CV, Diamantclub van Antwerpen CV un Vrije Diamanthandel NV par to iekļaušanu Regulas (EK) Nr. 2368/2002 (še turpmāk "Regula") V pielikuma sarakstā. (2) Antwerpsche Diamantkring CV, Beurs voor Diamanthandel CV, Diamantclub van Antwerpen CV un Vrije Diamanthandel NV ir sniegušas Komisijai informāciju, kas apliecina, ka tās ir izpildījušas Regulas 17. pantā minētās prasības, jo īpaši pieņemot Rīcības kodeksu, kas būs saistošs visiem to dalībniekiem. (3) Pamatojoties uz sniegto informāciju, Komisija secinājusi, ka Antwerpsche Diamantkring CV, Beurs voor Diamanthandel CV, Diamantclub van Antwerpen CV un Vrije Diamanthandel NV iekļaušana Regulas V pielikuma sarakstā ir pamatota. (4) Šajā regulā paredzētie pasākumi ir saskaņā ar atzinumu, ko sniegusi Regulas (EK) Nr. 2368/2002 22. pantā paredzētā komiteja, IR PIEŅĒMUSI ŠO REGULU. 1. pants Regulu (EK) Nr. 2368/2002 groza šādi. Šīs regulas pielikuma tekstu pievieno Regulas (EK) Nr. 2368/2002 V pielikuma tekstam. 2. pants Šī regula stājas spēkā nākamajā dienā pēc publicēšanas Eiropas Savienības Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Luksemburgā, 2003. gada 30. aprīlī Komisijas vārdā — Komisijas loceklis Christopher Patten [1] OV L 358, 31.12.2002., 28. lpp. [2] OV L 64, 7.3.2002., 13. lpp. -------------------------------------------------- PIELIKUMS Aiz Regulas (EK) Nr. 2368/2002 V pielikuma virsraksta iekļauj šādu tekstu: Antwerpsche Diamantkring CV Hoveniersstraat 2 bus 515 B-2018 Antwerpen Beurs voor Diamanthandel CV Pelikaanstraat 78 B-2018 Antwerpen Diamantclub van Antwerpen CV Pelikaanstraat 62 B-2018 Antwerpen Vrije Diamanthandel NV Pelikaanstraat 62 B-2018 Antwerpen --------------------------------------------------
Oficiālais Vēstnesis L 192 , 20/07/2002 Lpp. 0024 - 0024



Komisijas Regula (EK) Nr. 1315/2002 (2002. gada 19. jūlijs), ar kuru groza Regulu (EK) Nr. 1623/2000, ar ko paredz sīki izstrādātus īstenošanas noteikumus Padomes Regulai (EK) Nr. 1493/1999 par vīna tirgus kopīgo organizāciju attiecībā uz tirgus mehānismiem EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1999. gada 17. maija Regulu (EK) Nr. 1493/1999 par vīna tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 2585/2001 [2], un jo īpaši tās 33. pantu, tā kā: (1) 63. pants Komisijas Regulā (EK) Nr. 1623/2000 [3], kurā jaunākie grozījumi izdarīti ar Regulu (EK) Nr. 420/2002 [4], līdzās citiem sīki izstrādātajiem destilācijas piegāžu noteikumiem paredz piegāžu datumus. (2) Kad intervences aģentūra Portugālē pārņem alkoholu, ko saražojuši dažādi spirta ražotāji, spirta ražotāji piegādā produktu intervences aģentūrai, kura to uzglabā telpās, kas ir tās pārvaldībā. Kopiena pēc tam pārdod šo uzglabāto alkoholu konkursa kārtībā. (3) Pēdējā laikā nebija iespējams rīkot konkursus, un aģentūras glabātavas tagad ir pavisam pilnas. Tā kā Portugāles intervences aģentūra vēl nav varējusi nodrošināt jaunas telpas, tā lūgusi spirta ražotājus uzglabāt alkoholu savās telpās. Tāpēc spirta ražotāji pakāpeniski sasnieguši savas uzglabāšanas jaudas robežas un nevar pieņemt visu vīnu, kas ražotājiem jāpiegādā destilēšanai saskaņā ar Komisijas Regulas (EK) Nr. 378/2002 [5]1. pantu. (4) Tāpēc Portugālē jāpagarina piegādes laika posms, lai plānoto darbību varētu pabeigt un uzņēmējiem nepiemērotu sankcijas par piegādēm pēc 30. jūnija. Ieteicams atļaut piegāžu turpināšanu, lai nepieļautu to, ka piegādes turpinās pēc vīna ražas gada beigām. (5) Tādēļ šis grozījums jāpiemēro ar atpakaļejošu spēku no 2002. gada 1. jūlija. Piemērošana ar atpakaļejošu spēku neskar uzņēmēju tiesisko paļāvību, jo tā paredz vienīgi piegādes laika posma pagarināšanu. (6) Šajā regulā paredzētie pasākumi ir saskaņā ar Vīna pārvaldības komitejas atzinumu, IR PIEŅĒMUSI ŠO REGULU. 1. pants Regulas (EK) Nr. 1623/2000 63. panta 9. punktam pievieno šādu apakšpunktu: "Tomēr 2001./02. tirdzniecības gadā vīnus, kas uzskaitīti destilācijas līgumos, kuri noslēgti ar Portugāli saskaņā ar Regulas (EK) Nr. 378/2002 1. pantu, var piegādāt līdz 2002. gada 31. jūlijam." 2. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. To piemēro no 2002. gada 1. jūlija. Šī regula uzliek saistības kopumā un ir tieši piemērojama visās dalībvalstīs. Briselē, 2002. gada 19. jūlijā Komisijas vārdā — Komisijas loceklis Franz Fischler [1] OV L 179, 14.7.1999., 1. lpp. [2] OV L 345, 29.12.2001., 10. lpp. [3] OV L 194, 31.7.2000., 45. lpp. [4] OV L 112, 27.4.2002., 3. lpp. [5] OV L 60, 1.3.2002., 22. lpp. --------------------------------------------------
Oficiālais Vēstnesis L 288 , 01/11/2001 Lpp. 0001 - 0002



Padomes Regula (EK) Nr. 2136/2001 (2001. gada 23. oktobris), ar kuru groza Regulu (EK) Nr. 723/97 par dalībvalstu rīcības programmu īstenošanu ELVGF Garantiju nodaļas izdevumu kontroles jomā EIROPAS SAVIENĪBAS PADOME, ņemot vērā Eiropas Kopienas dibināšanas līgumu un īpaši tā 37. pantu, ņemot vērā Komisijas priekšlikumu [1], ņemot vērā Eiropas Parlamenta atzinumu [2], tā kā: (1) Regulas (EK) Nr. 723/97 [3] 1. pantā ir paredzēts, ka Kopiena piedalās dalībvalstu izmaksās par tādu jaunu rīcības programmu īstenošanu, kas saistās ar jauniem Kopienas pienākumiem, ko ir apstiprinājusi Komisija un kā mērķis ir uzlabot ELVGF Garantiju nodaļas izdevumu kontroles struktūras vai efektivitāti. Minētās regulas 4. pantā ir paredzēts, ka Kopienas finansiālo līdzdalību nosaka pa kalendārajiem gadiem uz piecu gadu laika periodu, sākot no 1997. gada, nepārsniedzot budžeta iestādes atļautās gada apropriācijas finanšu plāna robežās. (2) Komisija ir nosūtījusi Padomei ziņojumu par Regulas (EK) Nr. 723/97 piemērošanu laika periodā no 1997. gada līdz 2000. gadam. Ievērojot dalībvalstu sagatavotos novērtējuma ziņojumus un īstenoto programmu efektivitāti, Komisija uzskata, ka dalībvalstīm vajadzētu turpināt saņemt finanšu palīdzību par Regulas (EK) Nr. 723/97 1. pantā paredzēto programmu īstenošanu. (3) Jo īpaši sakarā ar to, ka ar Padomes 2000. gada 17. jūlija Regulu (EK) Nr. 1593/2000, ar ko groza Regulu (EEK) Nr. 3508/92, kas izveido integrētu vadības un kontroles sistēmu dažām Kopienas atbalsta shēmām [4], ir ieviestas jaunas dārgas metodes lauksaimniecības zemes gabalu identifikācijas sistēmas uzlabošanai, izmantojot ģeogrāfiskās informācijas sistēmu un digitālo ortofotogrāfiju, Kopienas līdzdalība ir pamatota, sedzot daļu dalībvalstu izmaksu par jaunu rīcības programmu īstenošanu šajā jomā. Tādēļ juridiskas skaidrības dēļ ir lietderīgi svītrot Regulas (EK) Nr. 723/97 5. panta pēdējo ievilkumu. (4) Laika periods, kurā Kopienas finansiālo līdzdalību var maksāt, tādēļ būtu jāpagarina par diviem gadiem. (5) Attiecīgi būtu jāgroza Regula (EK) Nr. 723/97, IR PIEŅĒMUSI ŠO REGULU. 1. pants Regulu (EK) Nr. 723/97 groza šādi. 1. Ar šādu tekstu aizstāj 2. panta 1. punkta otro daļu: "Tomēr attiecībā uz programmām saistībā ar 2002. gadu, termiņš rīcības programmu iesniegšanai Komisijai ir 2002. gada 31. janvāris." 2. Regulas 4. panta 1. punkta pirmajā teikumā vārdus "pieci gadi pēc kārtas" aizstāj ar vārdiem "septiņi gadi pēc kārtas". 3. Regulas 5. panta pēdējo ievilkumu svītro. 2. pants Šī regula stājas spēkā septītajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Luksemburgā, 2001. gada 23. oktobrī Padomes vārdā — priekšsēdētāja A. Neyts-Uyttebroeck [1] OV C 270 E, 25.9.2001., 22. lpp. [2] Atzinums sniegts 2001. gada 2. oktobrī (Oficiālajā Vēstnesī vēl nav publicēts). [3] OV L 108, 25.4.1997., 6. lpp. [4] OV L 182, 21.7.2000., 4. lpp. Regulā jaunākie grozījumi izdarīti ar Komisijas Regulu (EK) Nr. 495/2001 (OV L 72, 14.3.2001., 6. lpp.). --------------------------------------------------